אגוז
לפעמים אני מוכן לשתות אוקיינוס; תמורת טיפה אחת של צחוק; שתחליק מזווית שפתך; ותיפול עלי; לפעמים אני מוכן לבלוע שמש; תמורת גרגר קטן של אור; שינצנץ מתוך עינך; ויאיר עלי; לפעמים אני מוכן לכרוע ברך; תמורת תזוזה של אצבעך; שתלטף את גבי לחיי; ותחמול עלי; לפעמים אני מוכן לצרוף לך כתר; תמורת עלה בודד של רוך; אותו תניחי על ראשי; וימשול עלי; כשיפרוץ מתוך חזך; פרפר גדול, צבעוני והדור; נושא את שמך; אז בשדות פורחים נצא צוחקים; לתפוס את פרפרך; והשמיים מעלינו יחייכו; 